หุ้นเอเชียพุ่งรับตัวเลขจ้างงานสหรัฐ
ตลาดหุ้นเอเชียปรับตัวขึ้นเช้านี้ขานรับตัวเลขจ้างงานนอกภาคเอกชนเดือนส.ค.ที่สูงขึ้น รวมทั้งตัวเลขจ้างงานนอกภาคการเกษตรที่ลดลงต่ำกว่าคาดการณ์ ซึ่งช่วยคลายความกังวลเรื่องการชะลอตัวของการขยายตัวของเศรษฐกิจโลก&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ดัชนีนิกเกอิตลาดหุ้นญี่ปุ่นปิดภาคเช้าที่ 9,252.62 จุด บวก 138.49 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 21,155.91 จุด บวก 184.41 จุด สำหรับดัชนีเซี่ยงไฮ้คอมโพสิตตลาดหุ้นจีนเดินหน้าขึ้น 11.80 จุด หรือ 0.44% แตะที่ 2,667.20 จุด
6 ก.ย. 2553

ตลาดหุ้นเอเชียปรับตัวขึ้นเช้านี้ขานรับตัวเลขจ้างงานนอกภาคเอกชนเดือนส.ค.ที่สูงขึ้น รวมทั้งตัวเลขจ้างงานนอกภาคการเกษตรที่ลดลงต่ำกว่าคาดการณ์ ซึ่งช่วยคลายความกังวลเรื่องการชะลอตัวของการขยายตัวของเศรษฐกิจโลก          ดัชนีนิกเกอิตลาดหุ้นญี่ปุ่นปิดภาคเช้าที่ 9,252.62 จุด บวก 138.49 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 21,155.91 จุด บวก 184.41 จุด สำหรับดัชนีเซี่ยงไฮ้คอมโพสิตตลาดหุ้นจีนเดินหน้าขึ้น 11.80 จุด หรือ 0.44% แตะที่ 2,667.20 จุด 
ขณะที่ดัชนีเวทเต็ดตลาดหุ้นไต้หวันเปิดวันนี้ที่ 7,879.70 จุด บวก 49.49 จุด ส่วนดัชนี FBMKLCI ตลาดหุ้นมาเลเซียเปิดวันนี้ที่ 1,440.05 จุด บวก 4.38 จุด  ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,547.20 จุด เพิ่มขึ้น 6.00 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 3011.03 จุด บวก 8.47 จุด          ดัชนี MSCI Asia Pacific บวก 0.6% แตะ 120.76 จุด เมื่อเวลา 10.43 น.ตามเวลาท้องถิ่นในกรุงโตเกียว          หุ้นซัมซุง อิเล็กทรอนิกส์ บวก 1.4% ในตลาดหุ้นเกาหลีใต้ ส่วนหุ้นแคนนอน บวก 1.3% ในตลาดหุ้นโตเกียว ขณะที่หุ้นบีเอชพี บิลลิตัน บวก 1.3% หลังจากที่มีการคาดการณ์ว่า การขยายตัวของเศราฐกิจจะช่วยหนุนความต้องการโลหะ          นักวิเคราะห์กล่าวว่า ตอนนี้ตลาดมั่นใจขึ้นหลังจากที่สหรัฐเปิดเผยตัวเลขจ้างงานภาคเอกชนที่ปรับตัวสูงขึ้น 67,000 อัตราในเดือนสิงหาคม มากกว่าที่นักเศรษฐศาสตร์คาดการณ์ว่าจะเพิ่มขึ้นเพียง 41,000 อัตรา          กระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตร (Nonfarm payroll) ปรับตัวลดลง 54,000 อัตราในเดือนสิงหาคม น้อยกว่าที่นักเศรษฐศาสตร์คาดว่าจะร่วงลงถึง 110,000 อัตรา